Document ID: 32006D0645

KOMISJONI OTSUS,
20. september 2006,
millega muudetakse otsuseid 2005/723/EÜ ja 2005/873/EÜ ühenduselt 2006. aastal rahalist toetust saavate teatavate transmissiivsete spongiformsete entsefalopaatiate likvideerimise ja seire programmide kohta liikmesriikides
(teatavaks tehtud numbri K(2006) 4150 all)
(2006/645/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1), eriti selle artikli 24 lõikeid 5 ja 6 ning artiklit 32,
ning arvestades järgmist:
(1)
Euroopa Parlamendi ja nõukogu 22. mai 2001. aasta määrus (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) (2) hõlmab veiste, lammaste ja kitsede transmissiivsete spongioossete entsefalopaatiate (TSE) seire eeskirju. Nimetatud määruses, nagu see on muudetud kujul, on sätestatud lammaste seire pikendamine.
(2)
Komisjoni 14. oktoobri 2005. aasta otsuses 2005/723/EÜ (ühenduselt 2006. aastal rahalist toetust saavate loomahaiguste ja teatavate TSEde likvideerimise ja seire programmide ning zoonooside ennetamise programmide kohta) (3) on sätestatud nimetatud programmide loetelu ning ühenduse rahalise toetuse kavandatud määr ja summa iga programmi puhul.
(3)
Komisjoni 30. novembri 2005. aasta otsuses 2005/873/EÜ, millega kiidetakse heaks liikmesriikide esitatud loomahaiguste ja teatavate TSEde likvideerimise ja seire ning zoonooside ennetamise programmid aastaks 2006, (4) on sätestatud ühenduse rahalise toetuse määr liikmesriikide esitatud transmissiivsete spongioossete entsefalopaatiate seire programmide puhul.
(4)
8. märtsil 2006. aastal kinnitas väikemäletsejaliste TSE eksperdikomisjon ühenduse TSE tugilaboratooriumi juhatamisel, et veiste spongioosset entsefalopaatiat (BSE) nendel loomadel ei saa välistada, lähtudes Prantsusmaal kahe lamba ja Küprosel ühe lamba ajuproovide eristustestide teise etapi tulemustest. Tuleb teha täiendavaid katseid, et saaks välistada BSE esinemist sellistel loomadel.
(5)
Pidades silmas kasvanud seire tõhusa rakendamise tähtsust BSE veistel esinemise hindamisel, on asjakohane, et ühendus suurendab liikmesriikidele testi kohta hüvitatavat summat maksimumsummani, s.o 30 euroni veistele tehtava kiirtesti puhul kooskõlas kitsedele tehtava kiirtesti maksumusega.
(6)
Pärast BSE esimese juhtumi avastamist Rootsis on määrusega (EÜ) nr 999/2001 suurendatud veiste testimise tasemeid nimetatud liikmesriigis. Seetõttu on asjakohane suurendada ühenduse rahalist toetust TSEde seire programmidele Rootsis, nagu on sätestatud otsustes 2005/723/EÜ ja 2005/873/EÜ.
(7)
Seepärast tuleks otsuseid 2005/723/EÜ ja 2005/873/EÜ vastavalt muuta.
(8)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2005/723/EÜ III lisa asendatakse käesoleva otsuse lisa tekstiga.
Artikkel 2
Otsuse 2005/873/EÜ XI peatüki artikli 11 lõiked 2 ja 3 asendatakse järgmisega:
“2. Ühenduse rahaline toetus moodustab 100 % iga lõikes 1 nimetatud liikmesriigi abikõlblikest kuludest kõnealuste programmide rakendamisel ning see ei ületa järgmisi summasid:
a)
3 375 000 eurot Belgia puhul;
b)
1 640 000 eurot Tšehhi Vabariigi puhul;
c)
2 380 000 eurot Taani puhul;
d)
15 155 000 eurot Saksamaa puhul;
e)
285 000 eurot Eesti puhul;
f)
1 625 000 eurot Kreeka puhul;
g)
9 945 000 eurot Hispaania puhul;
h)
25 760 000 eurot Prantsusmaa puhul;
i)
6 695 000 eurot Iirimaa puhul;
j)
9 045 000 eurot Itaalia puhul;
k)
565 000 eurot Küprose puhul;
l)
355 000 eurot Läti puhul;
m)
770 000 eurot Leedu puhul;
n)
140 000 eurot Luksemburgi puhul;
o)
1 415 000 eurot Ungari puhul;
p)
35 000 eurot Malta puhul;
q)
5 515 000 eurot Madalmaade puhul;
r)
2 230 000 eurot Austria puhul;
s)
3 800 000 eurot Poola puhul;
t)
2 205 000 eurot Portugali puhul;
u)
410 000 eurot Sloveenia puhul;
v)
845 000 eurot Slovakkia puhul;
w)
1 020 000 eurot Soome puhul;
x)
1 440 000 eurot Rootsi puhul;
y)
7 700 000 eurot Ühendkuningriigi puhul.
3. Ühenduse rahalist toetust antakse lõigetes 1 ja 3 osutatud programmidele tehtud testide puhul ning maksimumsumma ei ületa:
a)
7 eurot testi kohta veistele tehtavate testide puhul, millele on osutatud määruse (EÜ) nr 999/2001 III lisas;
b)
30 eurot testi kohta veistele ja kitsedele tehtavate testide puhul, millele on osutatud määruse (EÜ) nr 999/2001 III lisas;
c)
145 eurot testi kohta lammastele ja kitsedele tehtavate primaarsete molekulaarsete eristustestide puhul, nagu on osutatud määruse (EÜ) nr 999/2001 X lisa C peatüki punkti 3.2 alapunkti c punktis i.”
Artikkel 3
Käesolev otsus on adresseeritud liikmesriikidele.
Brüssel, 20. september 2006

Labels: 0
18
15
6